Landelike veiligheid: Dink móói voor jy skiet | Landbou
Landelike veiligheid: Dink móói voor jy skiet
Annemarie van Burick
Landbouweekblad het twee vuurwapenkenners, mnre. Martin Hood, 'n prokureur en kundige in vuurwapenaangeleenthede, en Jonathan Fouché, voorsitter van die Suid-Afrikaanse vereniging vir wapen- en ammunisiehandelaars (SAAADA), gevra hoe 'n mens in só 'n situasie moet optree.
Albei benadruk dat elke situasie eiesoortig is en dat die riglyne daarvolgens verskil.
Hood: Betreding, inbraak en onwettige toegang is dan die enigste oortreding wat gepleeg is. Tensy daar 'n regstreekse bedreiging op 'n lewe is (soos op jouself, jou eggenoot of kind), mag jy nie geweld gebruik nie. 'n Burgerlike het beperkte magte om iemand in hegtenis te neem, soos uiteengesit in artikel 42 van die Strafproseswet. 'n Burgerlike mag slegs iemand aankeer sonder 'n lasbrief indien hy 'n redelike vermoede het dat die persoon 'n ernstige misdaad gepleeg het (die ou skedule 1-misdryf) óf waar 'n huiseienaar meen dat die indringer 'n misdaad gepleeg het en in die proses is om te vlug van mense wat by magte is om hom in hegtenis te neem, óf waar die wet inhegtenisneming magtig sonder 'n lasbrief.